Muhammad Badi' Devon Samarqandiy
Muhammad Badi’ Devon Samarqandiy (Maleho) (1641 – ?) – samarqandlik shoir va biograf olim. Buxorodagi Abdulazizxon madrasasida o‘qigan. Eronga sayohat qilib, Isfahon, Mashhad, Nishopur va Koshonda bir necha yil yashaydi va “Muzakkir ul-ashob” (“Do‘stlar haqida xotiralar”) tazkirasi uchun ma’lumot yig‘adi. Tazkirada ko‘proq eronlik shoir va ularning ijodi o‘rin olgan. Mazkur tazkira 1682-1692 yillar oralig‘ida yozilgan.